కోచి, జూన్ 21: ఇటీవల కేరళ పర్యటన సమయంలో ప్రధాని మోదీపై ఉగ్ర దాడికి కుట్ర జరిగిందా? అంటే అవుననే అంటున్నారు ఆ రాష్ట్ర డీజీపీ టీపీ సేన్ కుమార్. ‘‘శనివారం ప్రధాని కోచికి వచ్చినపుడు ఆయనకు ముప్పుందనే భావన నెలకొంది. ఎందుకంటే, ఆ సమయంలో ఒక ఉగ్రవాద బృందం ఇక్కడ మకాం వేసింది. అంతకుమించిన వివరాలు చెప్పలేం’’ అని విలేకరులతో అన్నారు. ‘‘ఎల్పీజీ టెర్మినల్ను వ్యతిరేకిస్తూ ఉద్యమిస్తున్న ఆందోళనకారులు ఒకరోజు ముందు ప్రధాని కాన్వాయ్ వెళ్లే మార్గంలో హైకోర్టు వద్ద నిరసనకు దిగారు. వారిలో కొందరు హఠాత్తుగా విధ్వంసానికి దిగారు. ఆ సమయానికి ప్రధాని భద్రత సిబ్బంది ట్రయల్ రన్ వేస్తున్నారు. దాంతో ఆందోళనకారులను అదుపు చేయడానికి పోలీసులు లాఠీచార్జి చేయాల్సి వచ్చింది’’ అని వివరించారు. ఆందోళనకారులు ధర్నాకు అనుమతి తీసుకోలేదని చెప్పారు. వారి వెనుక తీవ్రవాద శక్తులున్నాయని పునరుద్ఘాటించారు. నాటి లాఠీచార్జిలో 20 మంది గాయపడ్డారు. ఈ సంఘటనపై విపక్షాలు భగ్గుమనడంతో డీజీపీ వివరణ ఇచ్చారు. గత శనివారం ప్రధాని మోదీ కోచిలో మెట్రో రైలును ప్రారంభించి, గవర్నర్ సదాశివం, కేంద్ర మంత్రి వెంకయ్య, సీఎం విజయన్లతో కలిసి మెట్రో రైల్లో ప్రయాణించిన విషయం తెలిసిందే.
kochi, joon 21: iteevala kerala paryatana samayamlo pradhaani modeepai ugra daadiki kutra jariginda? ante avunane antunnaru aa rashtra dgp tp saen kumar. ‘‘sanivaaram pradhaani kochiki vachinapudu aayanaku muppundane bhavana nelakondi. endukante, aa samayamlo oka ugravaada brundam ikkada makam vesindi. antakuminchina vivaraalu cheppalem’’ ani vilekarulatho annaru. ‘‘elpeeji terminalnu vyatirekistuu udyamistunna aandolanakaarulu okaroju mundu pradhaani kanwai velle maargamlo hycortu vadda nirasanaku digaaru. vaarilo kondaru hataattugaa vidhvamsaaniki digaaru. aa samayaniki pradhaani bhadrata sibbandi trial run vestunnaru. daamto aandolanakaarulanu adupu cheyadaaniki poliisulu laatiichaarji cheyalsi vachindi’’ ani vivarinchaaru. aandolanakaarulu dharnaku anumati teesukoledani cheppaaru. vaari venuka teevravaada saktulunnayani punarudghaatinchaaru. naati laatiichaarjilo 20 mandi gayapaddaru. ee sanghatanapai vipakshaalu bhaggumanadamto dgp vivarana icharu. gatha sanivaaram pradhaani modii kochilo metro railunu praarambhinchi, gavarnar sadasivam, kendra mantri venkayya, cm vijayanlatho kalisi metro raillo prayaaninchina vishayam telisinde.